Focar de infectie in zona Garii de Nord, principala poarta de intrare in Capitala. Sub ochii trecatorilor si la doi pasi de institutii importante, zeci de oameni ai strazii isi injecteaza droguri fara ca nimeni sa ia vreo masura.

Zi de zi, mii de oameni trec nepasatori prin Gara de Nord, fara sa stie ca in spatele acestor tineri, care-si injecteaza droguri in vazul lor, se ascunde o lume infricosatoare. Zona reprezinta o piata importanta de desfacere a drogurilor din capitala.

Kilograme de heroina ajung prin intermediari la consumatori, multi dintre ei oameni ai strazii, care se dau peste cap, ca sa faca rost de bani bani pentru doza, pentru ca sunt dependenti.

Cristina povesteste ca, de fatada, toti sunt condusi de unul de-al lor....pe care il numesc bossul Bruce Lee. Omul le spune cine sa fure, cine sa cerseasca, cine sa se prostitueaza, si tot el le imparte si drogurile.

Fara teama, dar si fara sa stie ca e filmat, barbatul le prepara oamenilor strazii drogurile la doar cativa metri de trecatori si de fortele de ordine. Ca sa para credibil, isi injecteaza si el o doza. Daca simte ca e urmarit, se muta in aceasta baraca din spatele policlinicii CFR. Acolo intra fiecare sa-si ia doza si iese plutind.

In realitate, reponsabilii ii vad si ... inchid ochii, asa cum procedeaza unagent al politiei locale din sectorul unu, obisnuit cu aurolacii in rondurile de noapte.

Din pacate si daca ar face mai mult, orice actiune ramane fara efect din moment ce nu exista o strategie comuna intre politie si asistenta sociala.

Rezolvarea nu poate veni din strada, ci din birourile oficialilor. Primarul se lauda cu doua centre sociale unde incap 740 de oameni fara locuinta insa nu are si un program pentru integrarea lor in societate.

Poate ca e nu e suficient. Pentru cei 18 mii de consumatori de droguri injectabile cati sunt in Capitala ar fi nevoie de cel putin 200 de psihologi. Deocamdata avem doar cateva zeci. Si un program de lucru fix, dupa cum ne explica seful Directiei de asistenta sociala a sectorului 1.

"Nu cred ca asistentul meu social care are facuta facultatea de asistenta sociala sau psihologul meu trebuie sa ia toxicomanul de pe strada si sa-l duca unde? Daca se intampla ceva, sa se intample de la 8 la 4 ca e posibil sa am doi oameni. Daca se intampla dupa ora 16 nu pot sa trimit"

Din pacate nici la nivel guvernamental nu exista o strategie bine pusa la punct. Cei de la Agentia Nationala Antidrog se implica doar in limita resurselor financiare si umane.

Iata de ce situatia nu mai poate fi controlata de mult. Nici o institutie a statului nu vrea sau nu poate sa rezolve problema consumatorilor de droguri de pe strada. Legea nu-l pedepseste pe consumator. Doar posesia de droguri este considerata infractiune si se pedepseste de cele mai multe ori cu amenda administrativa. La puscarie ajung doar dealerii, daca sunt prinsi. IGPR sustine ca e cu ochii pe Gara de Nord, principala poarta de intrare in Capitala.

Pana atunci insa tabara celor fara viitor se mareste. Au mancare si adevarate locuinte sub pamint.

Asadar un oras sub pamint care s-a modernizat in ultimii 20 de ani. Sunt cel putin zece zone mari in capitala in care exista canale transformate in locuinte, unde se adapostesc multi consumatori de droguri.

Responsabilii stiu unde sa-i gaseasca, totul este sa si vrea sa ajunga la ei si la cei care-i dirijeaza din umbra si se imbogatesc pe spinarea lor.